Rolls-Royce Enthusiasts Club holder en gang om året træf. Her samles op mod 100 af de eksklusive biler et sted i Danmark og i år var det altså i Aalborg. Der var nye biler, og så var der rigtig mange gamle. En af dem var en tro kopi af Kongehusets Krone 1, som Per Mogensen fra Aabybro ejer. - Jeg tror nok, jeg som barn så en der kørte i sådan en i det kvarter, hvor jeg bor, og så sagde jeg til mig selv: Sådan en vil jeg egentlig være skøn at eje på et tidspunkt" og så kom vi dertil hvor drømmen kunne gå i opfyldelse, og så blev det til, siger han. Med op mod 100 biler af de eksklusive mærker Rolls-Royce og Bentley samlet, er det ikke skudt helt over mål, hvis man skønner, at der var biler for mere end 100 millioner på havnen i Aalborg, men de tal, taler man ikke om i klubben. - Der er to ting, vi ikke taler om. Det ene er kroner og øre på anskaffelse og det andet er hvor langt de går på literen, for ingen af delene gør de særlig godt, siger Per Mogensen.

Referat:
Hvis man er bilentusiast, var det et syn for guder, man fredag kunne få på havnekajen i Aalborg.